OMMISSIONEN FOR DE EUROPÆISKE FÆLLESSKABER 
KOM(94) 261 endelig udg. 
Bruxelles, den 11.07.1994 
KONKLUSIONER AF RAPPORTEN IFØLGE ARTIKEL 25 
I FORORDNING (EØF) nr. 4253/88 
EUGFL, UDVIKLINGSSEKTIONEN 
- 1992 -
(forelagt af Kommissionen) 
KONKLUSIONER AF RAPPORTEN IFØLGE ARTIKEL 25 
I FORORDNING (EØF) nr. 4253/88 
EUGFL, UDVIKLINGSSEKTIONEN 
1992 
************ 
Dette dokument er fjerde udgave af årsrapporten om EUGFL, 
Udviklingssektionen. Den er udarbejdet som supplement til den rapport, 
der er nævnt i artikel 31 i forordning (EØF) nr. 4253/88, og til 
Kommissionens meddelelse "Fællesskabets strukturpolitik - status og 
perspektiver" (KOM(92) 84 endelig udg.). Den indeholder en oversigt 
over den indsats, der i 1992 er gennemført under Udviklingssektionen, 
hvis opgave er at bidrage til, at mål 1, 5a og 5b nås. I mål 1-
regionerne og i mål 5b-områderne intervenerer Udviklingssektionen 
sammen med FU og ESF, hvorimod fonden er alene om at finansiere 
horisontale strukturforanstaltninger under mål 5a. 
Siden strukturfondsreformen i 19 89 fastsætter retsforskrifterne, at 
aktionerne med sigte på mål 1 og 5b iværksættes inden for EF-
støtterammer, der fastlægger de prioriterede felter, 
interventionsformerne og den vejledende finansieringsplan. Proceduren 
er den samme for de foranstaltninger, der gennemføres i henhold til 
forordning (EØF) nr. 866/90 og 867/90 med sigte på mål 5a, hvorimod 
støtten i forbindelse med de andre interventioner med sigte på 
sidstnævnte mål har form af en refusion på grundlag af de udgifter, 
medlemsstaterne har anmeldt. 
Hvad angår EF-initiativerne, medvirker Udviklingssektionen ved 
finansieringen af programmerne under ENVIREG, REGIS, INTERREG og især 
LEADER. For LEADER blev der i 1991/1992 disponeret over hele EF-
bidraget, der finansieres af de tre fonde og ydes medlemsstaterne i 
form af globaltilskud. Ved udgangen af 1992 havde alle medlemsstaterne 
modtaget første forskud, der udgjorde 40% af hele tildelingen til 
programmet. 
- A-
I. REDEGØRELSE FOR DE ENKELTE MAL 
Arbejdernes art og gennemførelsesgrad varierede i 1992 afhængigt af de 
enkelte mål. 
For mål 1 blev der ført tilsyn med, at de operationelle programmer, som 
var vedtaget de foregående år, blev gennemført som tilsigtet, og de nye 
operationelle programmer, medlemsstaterne forelagde, blev gennemgået. 
Udviklingssektionens medvirken i denne sammenhæng udgør imidlertid kun 
en del af EF-indsatsen; hovedparten gennemføres af Regionalfonden, og 
en anden del varetages af Socialfonden. 
For mål 5b kan især nævnes, at de 7 sidste af de i alt 73 operationelle 
programmer blev vedtaget i 1992. 
Den finansielle og den konkrete gennemførelse skred betydeligt frem i 
1992. 
For mål 5a gjaldt arbejdet de tre aspekter af indsatsen med sigte på 
dette mål, det vil sige ordningerne med støtte til landbrugsbedrifter i 
henhold til forordning (EØF) nr. 2328/91, endvidere forordning (EØF) 
nr. 1360/78 om tilskyndelse til dannelse af producentsammenslutninger 
og endelig støtten til virksomheder inden for føde- og 
fodervareindustrien (forordning (EØF) nr. 866/90 og nr. 867/90). 
Mål 1-regionerne og de nye tyske delstater 
Mål 1 gælder regioner, der er tilbagestående i udvikling, og som er 
defineret i forordning (EØF) nr. 2052/88, dvs. regioner, hvis BNP pr. 
indbygger er lavere end 75% af EF-gennemsnittet. 
Ud over de 93 operationelle programmer, der var vedtaget siden 1989 for 
disse regioner, blev der i 1992 vedtaget yderligere 14 programmer, 
heraf 2 for EF-initiativer. Hovedparten af de nye programmer gælder 
Portugal (7) og resten fordeler sig mellem Grækenland (2), Spanien (2), 
Frankrig (2) og Italien (1). Alle disse regionsbestemte 
foranstaltninger modsvarer specifikke behov i den enkelte region, og 
for Udviklingssektionens vedkommende sigter de på at fremme en bedre 
udnyttelse af ressourcerne i landbruget og fremme udviklingen af 
landdistrikterne. Programmernes formål er således i første række at 
støtte landbrugsbedrifterne, støtte en indkomstspredning på flere 
kilder og støtte opretholdelsen af aktiviteter i landdistrikterne. 
Gennemførelsen har som helhed været tilfredsstillende i alle 
medlemsstaterne, hvis der ses bort fra Italien, hvor der for de fleste 
programmer har været undertiden betydelige forsinkelser (undtagen for 
de operationelle programmer for Campania, Sicilien og Sardinien). 
2 -
Støtten fra udviklingssektionen til foranstaltningerne under mål 1 
udgjorde i alt 1 635 mio ECU for 1992. 
De 6 operationelle programmer for de nye tyske delstater, der blev 
vedtaget i 1991, skrider også frem som planlagt eller endog hurtigere. 
Mål 5b-onråder 
Mål 5b-foranstaltningerne, der skal fremme udviklingen i 
landdistrikter, hvor der er vanskeligheder, og som ikke henhører under 
mål 1, gennemføres i 50 regioner, der tegner sig for 5% af EF* s 
befolkning og 17% af EF-området. 
Efter at de 7 sidste operationelle programmer blev vedtaget i 1992, er 
det samlede antal nu på 73; over 70% af dem er flerfondsprogrammer. 
Indsatsen fra strukturfondene er samlet omkring 5 hovedfelter: 
diversificering i primærsektoren, udvikling af ikke-landbrugsmæssige 
sektorer, udvikling af turisme, bevaring og udvikling af landskabet og 
udvikling af menneskelige ressourcer. 
I løbet af 1992 skete der betydelige fremskridt i programmernes 
finansielle og konkrete gennemførelse. Forvaltningsmæssigt blev der 
fundet en løsning, som er administrativt lettere, ved at der blev 
indført en enkelt forvaltningskomité, der både beskæftiger sig med EF-
støtterammerne og de operationelle programmer. 
Bevillingerne fra Udviklingssektionen til 5b-foranstaltningerne 
udgjorde 476 mio ECU for 1992. 
Mål 5a-foranstaltninger 
De horisontale strukturforanstaltninger med sigte på mål 5a, der gælder 
for hele EF's område, omfatter tre aspekter: støtte til 
landbrugsbedrifterne, støtte til føde- og fodervarevirksomhederne og 
støtte til producentsammenslutninger. 
Førstnævnte kategori omfatter de foranstaltnigner, der er fastsat i 
forordning (EØF) nr. 2328/91. De vigtigste her er 
udligningsgodtgørelserne til landbruget i bjergområder og i ugunstigt 
stillede områder, investeringsstøtten og støtten til unge landbrugeres 
etablering; endvidere omfatter kategorien serviceydelser til 
landbrugere, bistand til driftsledelse og erhvervsuddannelse. 
- 3 -
Den anden kategori af støtte, der ydes til føde- og 
fodervarevirksomheder, gælder moderniseringen inden for forarbejdning 
og afsætning af landbrugs- og skovbrugsprodukter i henhold til 
forordning (EØF) nr. 866/90 og nr. 867/90. 
For støtten til landbrugsbedrifter var der ingen afgørende ændringer i 
1992; foranstaltningernes betydning er blevet yderligere bekræftet. De 
budgetmæssigt mest udnyttede 5a-foranstaltninger er 
udligningsgodtgørelserne, investeringsstøtten til landbrugsbedrifter og 
præmieydelsen ved unge landbrugeres etablering. Det viser samtidig, at 
foranstaltninger spiller en markant rolle for landbrugsvirksomhedens 
opretholdelse, landskabets bevaring og landdistriktsudviklingens fremme 
i det hele taget. 
Støtten til forarbejdning og afsætning indtager fjerdepladsen, hvorimod 
de øvrige foranstaltninger for landbrugsbedrifter har en mere beskeden 
indplacering. 
Støtten fra Udviklingssektionen til 5a-foranstaltninger uden for mål 1-
regioner udgjorde i alt 701 mio ECU for 1992. 
Udviklingssektionen har desuden bidraget til finansiering af 
foranstaltninger som led i EF-initiativerne INTERREG, ENVIREG og REGIS. 
II. BUDGETGENNEMFØRELSEN I 1992 
Der blev disponeret over 2 874,8 mio ECU, heraf 1 634,7 mio ECU for mål 
1-regionerne(1 ), 701,3 mio ECU for mål 5a, 475,8 mio ECU for mål 5b-
områderne, og 63,0 mio ECU for overgangsforanstaltninger og teknisk 
bistand. Det bør understreges, at beløbene for mål 5b kun gælder 
regionsbestemte foranstaltninger. Denne opstilling er forskellig fra 
opstillingen for mål 1, hvor alle udgifter er omfattet, inklusive 
udgifterne i forbindelse med generelle foranstaltninger (mål 5a). 
De vigtigste modtagerlande var Spanien (633,6 mio ECU), Frankrig 
(554,4 mio ECU), Grækenland (392,2 mio ECU), Italien (375,9 mio ECU), 
Portugal (289,8 mio ECU) og de elleve tyske delstater (253,8 mio ECU). 
Set ud fra de enkelte foranstaltninger er hovedparten af bevillingerne 
anvendt inden for rammerne af forordning (EØF) nr. 2328/91 om 
forbedring af landbrugsstrukturernes effektivitet; en lang række 
udgiftskategorier i alle EF's områder har forbindelse med denne 
forordning. Det vigtigste er udgifterne til udligningsgodtgørelsen 
(art. 19): 473,2 mio ECU; investeringerne i landbrugsbedrifter (art. 
7): 237,8 mio ECU og støtten til unge landbrugere (art. 10 og 11): 
151,9 mio ECU. 
(1) Inklusive udgifterne til mål 5a i disse regioner. 
- 4 -
I forbindelse med de operationelle programmer for forarbejdning og 
afsætning af landbrugs- og skovbrugsprodukter blev der disponeret over 
389,5 mio ECU (forordning (EØF) nr. 866/90 og nr. 867/90). 
Blandt regionalforanstaltningerne må der skelnes mellem dem, der 
eksisterede før fondsreformen, og dem, der er indført efter reformen. 
Inden for den første gruppe er der ydet en betydelig støtte til 
følgende: foranstaltningen til fremme af landbrugsudviklingen i 
bestemte områder i Spanien (forordning (EØF) nr. 1118/88): 115,3 mio 
ECU, og særprogrammet for landbrugsudviklingen i Portugal (forordning 
(EØF) nr. 3828/85): 65,4 mio ECU. Også til foranstaltningerne inden for 
de integrerede Middelhavsprogrammer er der ydet støtte af forskellig 
art til i alt 74,9 mio ECU i Grækenland, Italien og Frankrig. 
For de nye regionalforanstaltninger er der disponeret over 908,7 mio 
ECU (heraf 523,9 mio ECU for mål 1) i forbindelse med operationelle 
programmer, især i Spanien (259,9 mio ECU), Frankrig (215,5 mio ECU), 
Grækenland (118,0 mio ECU) og Italien (117,9 mio ECU) for mål 1 og 5b. 
For EF-initiativerne blev der disponeret over et beløb på 187,8 mio 
ECU. 
EF-initiativerne 
Udviklingssektionen deltager sammen med de to andre fonde i fire EF-
initiativer: LEADER, INTERREG, ENVIREG og REGIS. Den er den styrende 
fond for LEADER. 
Sigtet med EF-initiativet LEADER, som er tildelt 450 mio ECU, er at 
fastlægge og iværksætte en smidig og integreret udvikling i 
landdistrikterne i mål 1-regionerne og mål 5b-områderne. I 1991/1992 
blev der disponeret over alle EF-bevillingerne fra de tre fonde, ydet 
som globaltilskud. I 1992 fik alle medlemsstaterne udbetalt første 
forskud på 40% af det samlede beløb; en af de tyske delstater 
(Niedersachsen) modtog forskud nummer to. Næsten alle de 217 modtagende 
lokalgrupper kunne iværksætte deres arbejde i løbet af 1992. 
Det samlede beløb til EF-initiativerne udgjorde 187,8 mio ECU i 1992, 
heraf 128,9 mio ECU til mål 1-regionerne og 58,8 mio ECU til mål 5b-
områderne. 
- 5 -
ISSN 0254-1459 
KOM(94) 261 endelig udg. 
DOKUMENTER 
DA 13 03 01 
Katalognummer : CB-CO-94-280-DA-C 
ISBN 92-77-70998-7 
Kontoret for De Europæiske Fællesskabers Officielle Publikationer 
L-2985 Luxembourg 
-. &~